تورکیه-نین ایقلیم دییشیک‌لیگی ایله موباریزه و داوام‌لی اینکیشاف پلان‌لاری چرچیوه‌سینده تقدیم ائتدیگی "صیفیر توللانتی" قطعنامه‌سی بیرلشمیش میللت‌لر تشکیلاتیندا (بمت) سسه قویولوب.
بمت ایجلاسیندا تورکیه-نین اساس سونوجوسو، 105 اؤلکه‌نین ایسه اورتاق سونوجوسو اولماسی باره‌ده قطعنامه قبول ائدیب.
ایجلاس بو قرارلا 30 مارسی اولوسلار آراسی "صیفیر توللانتی گونو" اعلان ائدیب.
قطعنامه بمت-نین باش کاتیبی آنتونیو گوترش‌دن یئرلی و میللی صیفیر توللانتی تشببوس‌لرینی تشویق ائتمک اوچون 3 ایل فعالیت گؤستره‌جک مصلحت شوراسی یاراتماغی خواهیش ائدیر.
قطعنامه‌ده وورغولانیر کی، صیفیر توللانتی تشببوس‌لری، اکولوژی جهت‌دن تمیز توللانتی‌لارین ایداره اولونماسی،
داوام‌لی توکه تیم (مصرف) و اوره تیم (تولید) بمت چرچیوه‌سینده حل ائدیلمه‌لی‌دیر.
عضو دؤولت‌لری، بمت ایله دیگر اولوسلار آراسی و بولگه سل تشکیلات‌لاری صیفیر توللانتی تشببوس‌لرینی حیاتا کئچیرمه‌یه تشویق ائدیر.
صیفیر توللانتی تشببوس‌لری‌نین بمت-نین اطراف موحیط پروقرامی‌نین نؤوبتی قلوبال توللانتی‌لارین ایداره ائدیلمه‌سی گؤرونوشو راپورونا داخیل ائدیلمه‌سی ده طلب اولونور.
قئید ائدک کی، قطعنامه‌نین قبولو ایله جمهور باشقانی رجب طیب اردوغانین حیات یولداشی امینه اردوغانین حمایه‌سی ایله حیاتا کئچیریلن "صیفیر توللانتی لاییحه‌سی" بمت ایجلاسی طرفیندن دستکلنیب.
بمت عمومی ایجلاسی‌نین سپتامبر آییندا کئچیریلن 77-جی ایجلاسیندا امینه اردوغان ایکی طرف‌لی ایقلیم بحرانی ایله موباریزه چرچیوه‌سینده "قلوبال صیفیر توللانتی خوش مراملی بیاناتی"نی ایمضالاییب.
